
PËR DISA NDRYSHIME DHE SHTESA NË VENDIMIN NR.17, DATË 15.1.2020, TË KËSHILLIT TË MINISTRAVE,  “PËR PROCEDURAT, KRITERET DHE RREGULLAT PËR ZBATIMIN E PROGRAMEVE TË NXITJES SË PUNËSIMIT NËPËRMJET PUNËSIMIT, FORMIMIT NË PUNË DHE PRAKTIKAVE PROFESIONALE”, TË NDRYSHUAR

Në mbështetje të nenit 100 të Kushtetutës dhe të pikës 4, të nenit 11, të ligjit nr.15/2019, “Për nxitjen e punësimit”, me propozimin e ministrit të Financave dhe Ekonomisë, Këshilli i Ministrave

VENDOSI:

1. Në vendimin nr.17, datë 15.1.2020, të Këshillit të Ministrave, të ndryshuar, bëhen këto ndryshime dhe shtesa:
a) Në kreun II, “Kriteret e aplikimit”, bëhen këto ndryshime dhe shtesa:
i. Në pikën 1, fjalët “... 3 (tre) ...” ndryshohen me “... 1 (një) ...”;
ii. Në shkronjën “f”, të pikës 4, fjalët “... 4 (katër) ...” ndryshohen me “... 2 (dy) …”; 
iii. Në pikën 5, pas fjalëve “ ... aplikojnë në ....” shtohen “... një ose ...”. 
b) Në pikën 3, të kreut III, “Programet, përfituesit dhe mbështetja”, bëhen këto ndryshime:
i. Shkronja “a” ndryshohet, si më poshtë vijon:
“a) Programi i praktikave profesionale ka si qëllim të garantojë  tranzicion të shpejtë në tregun e punës, në të njëjtën fushë ose në një fushë të ngjashme me atë, në të cilën ka studiuar i diplomuari ose nxënësit e diplomuar në shkollat e mesme profesionale publike apo private, për një kohëzgjatje 6-mujore.”.
ii. Në shkronjën “b”, fjalët “... 24 (njëzet e katër) ...” ndryshohen me “... 36 (tridhjetë e gjashtë) ...”.
c) Fjalia hyrëse e pikës 2, të kreut IV, “Rregullat dhe procedurat e zbatimit”, ndryshohet, si më poshtë vijon: 
“Punëdhënësit paraqesin kërkesën për përfshirjen në program nëpërmjet portalit “e-Albania”, duke ngarkuar dokumentacionin e mëposhtëm: “. 
ç) Kudo në përmbajtje të vendimit, fjalët “... aplikues/aplikim ...” ndryshohen me “... kërkues/kërkesë ...”.
2. Ngarkohen Ministria e Financave dhe Ekonomisë dhe Agjencia Kombëtare e Punësimit dhe Aftësive për zbatimin e këtij vendimi. 
 Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Arben Ahmetaj

